वाणिज्य एवं उद्योग मंत्रालय
कृषि एवं प्रसंस्कृत खाद्य उत्पाद निर्यात विकास प्राधिकरण  मोटे अनाज के निर्यात को बढ़ावा दे रहा है
सरकार अंतर्राष्ट्रीय पोषक अनाज वर्ष-2023 को मनाने के लिए एक बहु-आयामी दृष्टिकोण को कार्यान्वित कर रही है
कृषि और प्रसंस्कृत खाद्य उत्पाद निर्यात विकास प्राधिकरण  ने मोटे अनाज के निर्यात को बढ़ावा देने का कार्य किया है। एपीडा की कृषि एवं प्रसंस्कृत खाद्य निर्यात संवर्धन योजना के तहत एपीडा मोटे अनाज के पंजीकृत निर्यातकों को सहायता प्रदान करता है। यह सहायता योजनाओं के विभिन्न घटकों अर्थात् अवसंरचना विकास, गुणवत्ता विकास और बाजार विकास के अंतर्गत प्रदान की जाती है।
सरकार वैश्विक बाजारों में भारतीय मोटे अनाज को बढ़ावा देने के लिए स्टार्ट-अप, अकादमिक और अनुसंधान संस्थानों, भारतीय मिशनों, प्रसंस्करणकर्ताओं, खुदरा विक्रेताओं व निर्यातकों के साथ साझेदारी का लाभ उठाने के लिए काम कर रही है। अंतर्राष्ट्रीय बाजार में मोटे अनाज को बढ़ावा देने के लिए समर्पित एक निर्यात संवर्धन मंच  की स्थापना की गई है। निर्यात संवर्धन मंच हितधारकों को वैश्विक स्तर पर मोटे अनाज के बाजार में सहयोग करने, ज्ञान साझा करने और अवसरों का पता लगाने के लिए एक मंच प्रदान करता है। एपीडा वर्चुअल क्रेता-विक्रेता बैठकों , क्षमता निर्माण कार्यक्रमों, राज्य के मोटे अनाज मिशन कार्यक्रमों के साथ सहयोग, किसान उत्पादक संगठन  बैठकों आदि का आयोजन करके अंतर्राष्ट्रीय हितधारकों के बीच क्षमता निर्माण, जागरूकता फैलाने और ज्ञान साझा करने में सक्रिय रूप से कार्यरत है।
मोटे अनाज के लिए एक विशिष्ट वेब पोर्टल विकसित किया गया है जिसमें मोटे अनाज, उनके स्वास्थ्य लाभ, उत्पादन और निर्यात संबंधी सांख्यिकी, मोटे अनाज निर्यातक की निर्देशिका आदि के बारे में जानकारी उपलब्ध है। एपीडा ने भारत की क्षमता को प्रदर्शित करते हुए एक व्यापक वैश्विक विपणन अभियान भी चला रहा है और तदनुसार 30 आयातक देशों और 21 मोटे अनाज उत्पादक राज्यों के ई-कैटलॉग जारी किए गए हैं।
मोटे अनाज के लिए एक वर्चुअल व्यापार मेला  प्लेटफॉर्म विकसित किया गया और दुनिया भर के निर्यातकों और आयातकों को उपलब्ध कराया गया है, जो व्यापार सौदों और बातचीत करने के लिए एक मंच प्रदान करता है। वर्चुअल व्यापार मेला प्लेटफॉर्म चौबीसो घंटे, सातों दिन और 365 दिनों के लिए उपलब्ध है।
एपीडा ने बायोफैच- जर्मनी, गल्फूड- दुबई, प्राकृतिक उत्पाद एक्सपो वेस्ट- यूएसए, अंतर्राष्ट्रीय खाद्य और पेय  और बीएसएम- यूके, एसआईएएल फूड– कनाडा, सियोल फूड एंड होटल- दक्षिण कोरिया जैसे अंतर्राष्ट्रीय व्यापार मेले आदि का निर्यातकों के लिए वैश्विक बाजारों में अपने मोटे अनाज के उत्पादों को पेश करने और उनको बढ़ावा देने की सुविधा प्रदान करने के लिए आयोजित किए है। एपीडा मोटे अनाज और मूल्य वर्धित उत्पादों को बढ़ावा देने के लिए आयातक देशों में भारतीय मिशनों के साथ भी सहयोग कर रहा है।
उत्तर प्रदेश सहित वर्ष 2022-23 के दौरान भारत के मोटे अनाज के निर्यात का राज्य-वार ब्यौरा अनुलग्नक में दिया गया है।
भारत सरकार अंतर्राष्ट्रीय पोषक अनाज वर्ष -2023 मनाने के लिए एक बहु-आयामी दृष्टिकोण को कार्यान्वित कर रही है। आईवाईएम-2023 की कार्य योजना उत्पादन और उत्पादकता, खपत, निर्यात, मूल्य श्रृंखला को मजबूत करने, ब्रांडिंग, स्वास्थ्य लाभों के लिए जागरूकता फैलाने आदि की रणनीतियों पर केंद्रित है। इसके अलावा, केंद्रीय मंत्रालयों, राज्य सरकारों और भारतीय दूतावासों द्वारा मोटे अनाज के बारे में जागरूकता पैदा करने के लिए मासिक गतिविधियों के जरिए एक वर्ष की कार्य योजना तैयार की गई है। इसके अलावा, असम, बिहार, छत्तीसगढ़, कर्नाटक, मध्य प्रदेश, महाराष्ट्र, ओडिशा, राजस्थान, तमिलनाडु, उत्तराखंड और उत्तर प्रदेश जैसे राज्य उत्पादन और उपभोग बढ़ाने के लिए राज्य मोटे अनाज मिशनों को लागू कर रहे हैं।
ग्लोबल मिलेट्स  सम्मेलन का 18-22 मार्च 2023 नई दिल्ली में आयोजन किया गया। इस सम्मेलन का उद्देश्य भारत से मोटे अनाज के निर्यात को प्रोत्साहित करना, उत्पादकों को बाजार संपर्क प्रदान करना और विशेष रूप से युवाओं व बच्चों के बीच मोटे अनाज के उपयोग के लाभों के बारे में जागरूकता पैदा करना था। इस आयोजन में विभिन्न स्कूलों और कॉलेजों के 20,000 से अधिक छात्रों ने प्रदर्शित किए गए संवर्धित अभिनव मोटे अनाज के उत्पादों की विस्तृत श्रृंखला को देखने के लिए भाग लिया।
सरकारी कर्मचारियों/अधिकारियों के बीच मोटे अनाज के उपभोग को बढ़ावा देने के लिए सभी सरकारी कार्यालयों को परामर्श दिया गया कि वे सभी विभागीय प्रशिक्षणों/बैठकों में मोटे अनाज के स्नैक्स और विभागीय कैंटीनों में मोटे अनाज के बने खाद्य पदार्थों को शामिल करें। विभिन्न मंत्रालयों/विभागों के आवासों में मोटे अनाज के उत्पादों के लिए वेंडिंग मशीनें भी स्थापित की गई हैं।
यह जानकारी लोकसभा में आज केंद्रीय वाणिज्य और उद्योग राज्य मंत्री श्रीमती अनुप्रिया पटेल ने एक लिखित उत्तर में दी।
अनुलग्नक, दिनांक 09 अगस्त, 2023 को उत्तर के लिए लोक सभा अतारांकित प्रश्न संख्या 3250 के भाग  के उत्तर में संदर्भित किया गया है।
अनुलग्नक
|
|
2022-23 के दौरान भारत के मोटे अनाज के निर्यातकों का राज्यवार विवरण
|
|
मात्रा एमटी में, मूल्य मिलियन अमेरिकी डॉलर में
|
|
राज्य
|
|
मात्रा
|
|
मूल्य
|
|
गुजरात
|
|
78106.15
|
|
34.19
|
|
महाराष्ट्र
|
|
50486.43
|
|
24.07
|
|
बिहार
|
|
19917.76
|
|
5.53
|
|
पश्चिम बंगाल
|
|
12587.49
|
|
3.52
|
|
तेलंगाना
|
|
1680.25
|
|
3.30
|
|
तमिलनाडु
|
|
2952.63
|
|
2.48
|
|
आंध्र प्रदेश
|
|
1319.78
|
|
0.61
|
|
हरियाणा
|
|
301.59
|
|
0.42
|
|
कर्नाटक
|
|
429.25
|
|
0.35
|
|
मध्य प्रदेश
|
|
345.76
|
|
0.28
|
|
केरल
|
|
326.95
|
|
0.27
|
|
राजस्थान
|
|
405.71
|
|
0.26
|
|
उत्तर प्रदेश
|
|
112.14
|
|
0.11
|
|
पंजाब
|
|
50.64
|
|
0.07
|
|
अन्य राज्य
|
|
26.69
|
|
0.02
|
|
कुल
|
|
169049.22
|
|
75.48
स्त्रोत: डीजीसीआईएंडएस